Jeg havde begået et mord.
Jeg havde slået to mænd ihjel.
Det kunne ikke gøres om.
Jeg fortryder det, jeg gjorde
mod dem.
BYGRÆNSE VERONA
SIDEN GENINDFØRELSEN AF DØDSSTRAFFEN I USA I 1976
ER OVER 8.000 PERSONER BLEVET DØMT TIL DØDEN FOR MORD
DETTE ER HISTORIEN OM FANGE PÅ DØDSGANGEN NR. 990130
Mit navn er Brandon Hutchison.
Jeg blev sigtet for et dobbeltdrab
og dømt til døden.
Jeg har aldrig talt om det før.
Jeg har heller aldrig impliceret andre eller mig selv.
Jeg ved, hvad jeg har gjort, og jeg tager ansvaret for det.
EN ORIGINAL SERIE FRA NETFLIX
Det er sandt.
Sådan startede jeg.
Jeg ville gøre oprør og skabe kaos.
Jeg sagde: "Lad os se, hvem der dør først."
Det var mit valg.
Jeg dræbte ham.
Det var ikke noget, jeg havde planer om at gøre,
og jeg fortryder det.
Jeg vidste, jeg ville slå dem begge to ihjel.
Han lå på knæ foran mig.
Så trykkede jeg bare af.
Jeg slog dem ihjel begge to.
Med en kniv.
EN STILTIENDE ORDRE
SOUTH CENTRAL-FÆNGLSET LICKING I MISSOURI
DEN 1. JANUAR 1996 SKØD BRANDON HUTCHISON BRØDRENE BRIAN OG RONALD YATES
BRANDON HAR ALDRIG UDTALT SIG OFFENTLIGT
OM BEGIVENHEDERNE DEN DAG
VENTURA I CALIFORNIEN
Jeg blev født i Ventura i Californien i 1974.
Jeg boede der, indtil jeg blev 18 eller 19 år.
Jeg havde en storebror og en lillebror.
Jeg blev udsat for seksuelt misbrug under min barndom.
Jeg ved ikke, hvornår det startede, men måske...
...i børnehaven.
Jeg begyndte at gå til psykolog på grund af min adfærd.
Jeg har haft adfærdsproblemer hele livet.
For at håndtere de ting, som jeg havde været igennem,
tog jeg metamfetamin og drak alkohol.
Jeg prøvede at dulme de følelser, jeg ikke kunne sætte ord på.
Jeg røg pot og drak som ung.
Men jeg blev afhængig af metamfetamin, da jeg var omkring 15.
Jeg var narkoman.
Sådan var situationen.
Det var...
...selvudslettelse.
Jeg mødte Michelle på et motel.
Jeg var omkring 15 år,
og jeg skulle sælge noget pot til dem.
Hun var der med sin kæreste.
Ni måneder efter var hun gravid med Jerry,
min ældste søn.
Jeg burde have taget mit ansvar
som en mand, men...
Jeg var påvirket hele tiden.
Vi så hinanden i perioder gennem flere år.
Vi har to børn sammen.
Men vi holdt helt op med at ses, da jeg var mellem 17 og 18 år.
Missouri var en ny start for mig.
Jeg troede, det ville blive
et bedre liv.
Men desværre.
Jeg mødte Freddy Lopez, da han giftede sig med min kusine.
Han havde lejet et hus med et værksted,
hvor han ville sælge reservedele.
Men det var mere en slags facade
for at sælge stoffer.
Freddy solgte marihuana på den tid.
Han transporterede store mængder
fra Californien til Missouri.
Mit første job for ham var at skaffe ham kunder,
men så røg jeg tilbage i mit misbrug.
Jeg fortalte ham om metamfetamin,
og at gevinsten ville være højere.
Og så begyndte vi at sælge det.
Jeg mødte Michael Salazar gennem Freddy.
Han var kommet fra Californien.
Michaels opgave var at beskytte Freddy.
De var fra den samme bande i Californien,
så de havde de samme interesser.
DEN 31. DECEMBER 1995
En dag holdt vi en nytårsfest i Freddys garage
ved siden af hans hus.
Vi drak, festede og sniffede kokain.
Der kom flere og flere mennesker, og der var højt humør.
Stemningen var god.
Det var den aften, jeg mødte Ronald og Brian Yates.
Jeg sad ude i garagen og spillede domino med dem.
På et tidspunkt talte de om Michael og Freddy.
De kaldte dem for "wetbacks".
Det kalder man mexicanere, fordi de svømmer over Rio Grande.
Det er et racistisk udtryk, der har eksisteret længe.
Da jeg gik udenfor, så jeg Michael.
Jeg fortalte ham, hvad de havde sagt.
Han gik derind og skød på dem.
Brian først.
Og så Ronald.
Jeg var lammet.
Jeg havde aldrig set folk blive skudt på den måde.
Der gik lidt tid,
før Ronald faldt om på jorden.
Han kollapsede.
Han kravlede på garagegulvet.
Michael greb en skruetrækker
og stak Ronald Yates med den.
Det var kaos.
Bagefter frygtede jeg,
han også ville skyde mig.
Jeg gik tilbage ind i huset
og fortalte Freddy om det.
Da han kom ud i garagen,
sagde han: "Hvad sker der?"
Ronald forsøgte at komme ud.
Freddy sagde: "Skynd dig at stoppe ham."
Han prøvede at åbne porten bagtil.
Jeg trak ham tilbage og sparkede ham.
En af os foreslog at ringe til en ambulance.
Jeg sagde: "Jeg tror, de er ved at dø."
De lå stille.
Freddy sagde, vi skulle køre bilen ind i garagen,
og så lagde Michael og jeg de to brødre ned i bagagerummet.
SELVOM DE VAR BLEVET SKUDT OG DOLKET, VAR BEGGE BRØDRE STADIG I LIVE
Jeg kørte.
Freddy sad ved siden af, og Michael sad på bagsædet.
Vi hørte lyde bagi,
og så kørte vi ind til siden.
Freddy rakte mig en pistol af kaliber .22.
Så var jeg klar over,
at jeg var nødt til at gå ud og skyde dem.
Jeg ved ikke, om det var en stiltiende ordre.
Jeg er ikke nogen morder.
Jeg adlød bare en ordre.
Jeg tænkte kun på at redde mit eget skind.
Jeg vidste, jeg ville stå ud af bilen og slå de to mænd ihjel.
Jeg gik rundt om bilen
og åbnede for bagagerummet.
Jeg ved ikke, om det var Ronald eller Brian først.
Jeg skød ham i hovedet.
To skud.
Så gjorde jeg det samme med den anden.
Det var en tom fornemmelse.
Jeg burde have forsvaret Yates-brødrene
og ikke have skudt dem.
Jeg har aldrig fortalt nogen om det her.
Ingen andre ved det.
Klokken seks om morgenen nytårsdag
ringede telefonen.
Der var blevet begået et dobbeltdrab, og de havde brug for min assistance.
Det var mig, der fik æren.
Det var ikke et kønt syn.
Mit navn er Walter F. Metevier.
Jeg arbejdede for politiet i Lawrence County i 22 år.
Nu er vi på stedet.
Vi fandt deres lig nøjagtigt her.
Der var to ofre, og de vendte... den her vej.
En lå her, og den anden...
...lå på græsset.
Det var
mit første dobbeltdrab.
Jeg kunne ikke fatte, at sådan noget overhovedet kunne ske,
og jeg havde levet her i 30 år.
Skræmmende.
Det var tydeligvis en henrettelse.
De var blevet skudt i hovedet.
Da vi vendte dem om, kunne vi se læsioner på deres rygge.
De var blevet uskadeliggjort og senere henrettet herude.
De efterforskere, der blev sat på sagen,
mente, at det kunne være banderelateret.
Nogen ville sende et budskab.
Det lykkedes os at identificere ligene,
fordi vi fandt
nogle tænder lidt længere væk.
De tænder stammede fra DOC.
Det vil sige fængselsvæsnet.
Det er utroligt, fordi tænderne
havde et mærke.
Der stod et nummer og et navn i dem,
så vi tænkte: "Godt. Nu har vi det."
Det viste sig så at være Brian Yates.
Efter at have identificeret dem tog det os ikke mere end en dags tid
at knytte dem til Freddy Lopez.
Vi vidste intet om festen,
men vi fandt lidt efter lidt frem
til Freddy Lopez' bopæl
og hans lille autoværksted ved siden af.
FEM DAGE EFTER FUNDET AF LIGENE
BLEV FREDDY LOPEZ, MICHAEL SALAZAR OG BRANDON HUTCHISON ANHOLDT
Mit navn er Kerry Lynn Lopez.
Jeg er Freddy Joe Lopez' ekskone.
Det her er det hus i Verona i Missouri, hvor vi boede.
Det er her, vi holdt nytårsfester, og de foregik i garagen.
Jeg var der den aften.
Vi var inde i huset ved siden af garagen,
og så kom Brandon og bankede på.
Han var temmelig aggressiv.
Han sagde: "Du er nødt til at komme, Freddy."
Det fik mig til at gå derover og tjekke.
Der er en port bagved.
Og man kan stadig se sprækken.
Jeg kiggede derind.
Jeg kunne se Ronald, der prøvede at komme ud,
og jeg vidste, at han allerede var hårdt såret.
Jeg hørte Freddy sige, de burde køre dem på hospitalet.
Men Brandon sagde: "Nej, nej."
Jeg tror ikke, at det her mord
var planlagt.
Jeg tror, at Yates-brødrene skyldte Freddy penge.
Det var et ret stort beløb.
Men Brandon kom i et voldsomt skænderi med dem den aften.
Han stod og lavede bandetegn
til Yates-brødrene.
Men jeg troede ikke, at han ligefrem ville slå dem ihjel.
Det var ikke hans hensigt.
Men efter skyderierne inde i garagen,
tror jeg,
at han følte sig tvunget til det.
Han besluttede at skaffe sig af med dem.
Min bror tog stoffer.
Han lavede ikke andet.
Men han var det forkerte sted den aften.
Jeg mener, min bror blev en syndebuk.
Mit navn er Matthew William Hutchison.
Brandon er min bror.
Han er 14 måneder yngre end mig.
Han blev misbrugt seksuelt.
Jeg ved ikke det hele,
men han blev helt klart misbrugt.
Det var hårdt for ham.
Det er sikkert derfor, han ikke kunne standse sit stofmisbrug.
Da han flyttede hertil,
var han virkelig langt nede.
Men da han begyndte at sælge hårde stoffer,
gik det helt amok.
Yates-brødrene tog derhen for at købe stoffer.
For de solgte en god kvalitet.
Freddy var en slags chef.
Han sagde: "Kør lige min bil frem.
Hent lige dit eller dat." Han spillede chef.
Brandon var meget bange
for Freddy.
Man skulle helst ikke irritere ham,
og især ikke når han var fuld.
Freddy var... en slem fyr.
Brandon er en rar kæmpe.
Men jeg tror også, at han var nem at påvirke.
Da jeg hørte om mordene,
var jeg overbevist om, at han var uskyldig.
Mit navn er Michelle Strand. Jeg er Brandon Hutchisons ekskone.
FAMILIE ER FOR EVIGT
SKRIV DIN EGEN HISTORIE
Da vi var i Californien, afbrød jeg kontakten med Brandon.
Jeg følte, det var den bedste beslutning.
Fordi han tog stoffer,
og fordi han havde store problemer.
Derfor så han ikke drengene, før vi flyttede til Missouri,
og bagefter så han dem først i fængslet.
DA HUN HØRTE OM BRANDONS ANHOLDELSE,
REJSTE MICHELLE TIL MISSOURI MED SINE BØRN
Jeg ville gerne være der for Brandon,
og jeg syntes, at drengene skulle kende deres far.
Jeg havde medfølelse.
Jeg spurgte aldrig Brandon om detaljerne
i forbindelse med sagen.
Jeg var fuldstændig sikker på,
at han var uskyldig,
og at han ikke
var i stand til at begå den forbrydelse.
Han sad i arresthuset, før han kom for retten.
Jeg giftede mig med Brandon, simpelthen fordi jeg elskede ham.
Det gik meget hurtigt, men vi fik lov til at kysse hinanden.
Det var det hele.
Jeg var meget ung og idealistisk.
Jeg var helt sikker på, at alting ville ordne sig.
At de forskellige personers ansvar ville blive placeret.
Jeg troede på retssystemet.
HUTCHISON, LOPEZ OG SALAZAR FIK HVER EN SEPARAT RETSSAG
BRANDON BLEV SIGTET FOR OVERLAGT MORD
OG KOM FØRST FOR RETTEN
Han fik ikke en retfærdig retssag.
Familien havde ikke penge nok
til at skaffe ham en god advokat.
UNDER RETSSAGEN NÆGTEDE BRANDON HUTCHISON AT UDTALE SIG
DEN 10. OKTOBER 1996 BLEV HAN KENDT SKYLDIG OG DØMT TIL DØDEN
Jeg kan huske domsafsigelsen, og jeg kan især huske hans reaktion.
Han gik hen til væggen, vendte sig om
og lod sig glide ned.
Han græd.
Jeg var sønderknust.
Virkelig.
SOUTHEAST-FÆNGSLET CHARLESTON I MISSOURI
Jeg er ikke
en bitter person, og jeg bebrejder ikke andre mennesker.
Jeg tog en masse dårlige valg dengang,
og derfor havnede jeg i den situation.
Mit navn er Michael Salazar.
Jeg erkender fuldt,
at jeg gjorde noget forkert den aften.
Men det var ikke mig, der skød dem i hovedet til sidst.
Da jeg havde skudt dem i garagen,
var jeg fuldstændig ude af mig selv.
Alting var tåget. Så jeg spurgte Freddy,
hvad vi skulle gøre.
Jeg ved ikke, om det var Freddy eller Brandon, der tog beslutningen.
Men resten af aftenen
var det hele meget uklart.
Jeg kunne ikke tænke.
Jeg lænede mig bare op ad ham.
MICHAEL SALAZAR VAR DEN NÆSTE, DER KOM FOR RETTEN
HAN BLEV SIGTET FOR MORD
PÅ GRUND AF HANS AKTIVE MEDVIRKEN
I retten siger man,
at man er ansvarlig for sine egne og andres handlinger,
hvis man medvirker aktivt i forbrydelsen.
Hvis jeg hjalp med at transportere dem væk i bilen
med det formål at slå dem ihjel,
så er jeg skyldig.
Men var ikke min plan.
Min hensigt var ikke at køre dem væk og skyde dem i vejkanten.
Jeg troede, vi skulle smide dem et sted, så nogen kunne finde dem og hjælpe dem.
Det var det, jeg havde i hovedet.
Men pludselig hørte jeg nogle skud bag ved bilen.
Jeg blev overrasket og vendte mig om.
Da jeg kom derhen, var han ved at hive dem ud af bilen.
Jeg spurgte: "Hvad sker der?"
Det var nærmere: "Hvad fanden?"
Det kom fuldstændig bag på mig.
Jeg ville bare gerne hjem.
Jeg var ikke kommet for det her.
Jeg boede i Californien og hængte ud med min bande på gaderne og så videre.
Jeg havde aldrig oplevet det her.
Jeg var bare på besøg i et par måneder,
og så var jeg vidne til et mord.
Jeg tænkte: "Det er bare løgn.
Jeg tager hjem."
I JUNI 1996 BLEV SALAZAR KENDT SKYLDIG
OG DØMT TIL FÆNGSEL PÅ LIVSTID UDEN PRØVELØSLADELSE
STONE COUNTY DOMHUS
Mit navn er Matt Selby, og jeg er anklager i Stone County.
Vi arbejdede på en række mordsager,
og hovedsageligt på sagen om Ronald og Brian Yates.
Tre personer var blevet tiltalt.
Det var Salazar, Brandon og Freddy Lopez.
Var det retfærdigt?
Lad os se nærmere på dem alle tre.
Michael Salazar skød begge Yates-brødre.
Det kan kaldes forsætligt.
Det vil sige en handling, der medfører en anden persons død,
samt en intention.
Det var nok mere uagtsomhed.
Men hvis man tager resten med...
De placerer dem i bilen og kører dem ud på en landevej.
Brandon skyder dem dernæst i hovedet.
På det tidspunkt er der et forsæt,
fordi de har tænkt over det og planlagt det
inden selve handlingen.
Hvad angår Freddy, så fandtes der ingen beviser for,
at han befandt sig i garagen, da de første skud blev affyret.
Vi ved ikke, i hvor høj grad han påvirkede de andre
i den her sag, for han har aldrig erkendt det,
og de andre har ikke udtalt sig om det.
KANSAS UNIVERSITET JURA
Freddy var den eneste, der udtalte sig.
FREDDY LOPEZ ACCEPTEREDE AT VIDNE MOD BRANDON HUTCHISON OG SALAZAR
FOR AT FÅ SIGTELSEN NEDSAT TIL UAGTSOMT MANDDRAB
Vores eneste oplysninger kom fra Freddy.
Derfor blev det besluttet
at lave en aftale med ham.
Mod en mildere dom.
FREDDY LOPEZ HAR IKKE SVARET PÅ VORES HENVENDELSER OM AT MEDVIRKE
Freddy samarbejdede med dem.
Han fortalte dem alt
for at få en mildere dom.
Jeg mener, at Freddy er ansvarlig for mordet på Yates-brødrene.
For hvis han ikke havde solgt stoffer,
havde lyttet til sin kone, som holdt af ham,
og fået et normalt job, så var det ikke sket.
Brandon og Michael var kun Freddys håndlangere.
De var en slags snyltere.
Ligesom fluer, der sætter sig på en bunke møg.
Undskyld, men det er sandheden.
De var narkomaner og afhængige af ham.
Han havde varerne, og det vidste de godt.
HUTCHISON FIK EN DØDSDOM, OG SALAZAR BLEV IDØMT EN LIVSTIDSDOM
LOPEZ RISIKEREDE MELLEM 30 OG 40 ÅR, MEN SÅ ÆNDREDE HANS SITUATION SIG
Her er det. Fireogtredive millioner.
Det her udklip er fra dengang,
hvor Freddys familie vandt i lotteriet i Californien.
Han kunne få mindst 30 år.
Men så vandt de i lotteriet og skaffede en dyr advokat.
Jeg har hans brochure et sted.
Det her er Dees brochure.
Han er virkelig en topadvokat.
Det lykkedes Dee Wampler at nedsætte Freddys dom til 10 år.
Men han koster en formue.
FREDDYS NYE ADVOKAT FORHANDLEDE SIG TIL EN BEDRE AFTALE
FREDDY LOPEZ FIK TO GANGE TI ÅR,
MEN BLEV LØSLADT EFTER BLOT OTTE ÅR
DEN NYE AFTALE KOM PÅ PLADS,
EFTER AT FAMILIEN BETALTE 230.000 DOLLARS TIL OFRENES BØRN
Freddy puttede penge i en fond
til fordel for min niece og min nevø, Brians børn.
Dengang vidste jeg ikke,
han var blevet idømt en kortere straf.
Det ville jeg ikke have været enig med.
Man burde ikke kunne lave aftaler
og betale sig ud af en så grusom forbrydelse.
Mit navn er Gary Yates.
Vi var fem drenge.
Men jeg har kun Timmy tilbage.
Jeg og min stedfar
tog hen til lighuset for at identificere mine brødre.
Det var frygteligt
at se dem ligge der på stålbordet.
Livløse.
Med sår og skrammer i ansigtet, fordi de var blevet trukket hen ad jorden.
Da var blevet skudt gennem øjnene og i tindingen.
Det var... umenneskeligt.
Brandon henrettede dem,
og Salazar startede det.
Det ved jeg.
Men jeg mener, det var Freddy, der besluttede at skaffe sig af med dem.
De er alle tre lige skyldige.
De burde alle tre afsone den samme straf.
Det vil sige en dødsstraf.
Deres domme burde eksekveres, og de burde ikke være i live nu.
I 2011 AFGJORDE APPELDOMSTOLEN, AT DETALJER I LOPEZ' AFTALE
VAR BLEVET TILBAGEHOLDT UNDER HUTCHISONS FØRSTE RETSSAG
EFTER 15 ÅR PÅ DØDSGANGEN
BLEV BRANDONS DOM NEDSAT TIL LIVSTID UDEN PRØVELØSLADELSE
Jeg er glad for,
han ikke blev henrettet.
Men han fortjener ikke livsvarigt fængsel.
Mine børn fortjener ikke,
at deres far skal sidde inde på livstid.
Det var ikke hans intention at slå nogen ihjel den aften.
Det tror jeg ikke.
BRANDON OG MICHELLE BLEV SKILT I 2001
UNDER DERES ÆGTESKAB
TILSTOD BRANDON ALDRIG SIN SANDE ROLLE UNDER YATES-MORDENE
Bagefter frygtede jeg,
han også ville skyde mig.
Freddy ville ringe til en ambulance.
Jeg sagde: "De er ved at dø."
Michael lagde dem i bagagerummet.
Jeg vidste, jeg ville stå ud af bilen og slå de to mænd ihjel.
Freddy rakte mig pistolen, og jeg åbnede bagagerummet.
Jeg ved ikke, om det var Ronald eller Brian først.
Men jeg skød dem i hovedet.
To skud.
Bare de havde ringet til en ambulance.
Da Freddy rakte pistolen til Brandon,
burde Brandon have stoppet det.
Hvis han...
Hvis han... bare havde stoppet det.
Givet ham pistolen tilbage.
Taget en anden beslutning.
Jeg har aldrig givet Michelle
de nøjagtige detaljer angående mordet på Yates-brødrene.
Det er nok forkert.
I stedet har jeg stjålet fire år af hendes liv.
Hun støttede mig i fire år.
Men det var på grund af de personer, som jeg var i ledtog med.
Jeg følte, det var bedst.
Jeg tiede på grund af frygt
for min og min families sikkerhed.
TRE MÅNEDER EFTER DET FØRSTE INTERVIEW
ACCEPTEREDE BRANDON HUTCHISON AT SVARE PÅ NOGLE YDERLIGERE SPØRGSMÅL
Da jeg havde skudt dem inde i garagen,
så var jeg fuldstændig ude af mig selv.
Alting var tåget.
Jeg gik hen til Freddy og spurgte, hvad jeg skulle gøre.
Jeg ved ikke, om det var Freddy eller Brandon,
der tog resten af beslutningerne.
Men jeg var ikke i stand til at...
Jeg kunne ikke tænke.
Jeg lænede mig bare op ad ham.
Okay?
Michael er god nok.
Han blev også manipuleret af de forkerte.
Fortjener han en livstidsdom?
Det synes jeg ikke, at nogen gør.
Hvis jeg bærer nag til nogen, så er det til Freddy.
Mr Lopez havde flere millioner.
Han manipulerede folk omkring sig
og brugte sin kriminelle tankegang
til at opnå det, han ville.
Jeg har ikke tænkt over alt det her før i de sidste fire-fem år.
Jeg havde aldrig angret min handling.
Folk taler altid om at angre.
Jeg havde aldrig angret
at have skudt de to mænd.
En aften så jeg et program i fjernsynet.
Det var en mormor eller en mor,
der talte om sin myrdede datter.
Jeg kunne mærke hendes smerte,
og så begyndte jeg at tænke på Yates-brødrenes mor.
Næste dag modtog jeg en besked fra jer.
I sagde, I ville lave en dokumentar om sagen.
Det er på tide, jeg fortæller sandheden
og står ved den.
Jeg har det godt med at have talt med jer.
Jeg håber, ofrenes familie forstår, at jeg er ked af hele historien.
Jeg håber, de kan se, at jeg ikke er et monster.
Jeg havde ingen planer om at gøre nogen skade.
Der skete noget grimt den aften.
Det gik galt.
Angående fortrydelse...
Jeg skulle have reddet deres liv i stedet for at slå dem ihjel.
Jeg er ked af
at have taget jeres nærmeste fra jer.
TI DAGE EFTER INTERVIEWET
FIK BRANDON HUTCHISON KONSTATERET KRÆFT I LEVER OG MAVE
HAN DØDE DEN 2. NOVEMBER 2019 I SOUTH CENTRAL-FÆNGLSET
HAN VAR 44 ÅR
Tekster af: Rikke Schultz